Nordberg kirke (Skjåk)

Nordberg kirke er en åttekantet kirke fra 1864 i Skjåk kommune, Innlandet fylke. Kirken er oppført etter tegning av arkitekt Jacob Wilhelm Nordan av byggmester Jakob Jonsen Storlien (Rasmussen oppgir Storlien som arkitekt). Det er en laftet tømmerkirke med 300 sitteplasser (Muri oppgir 200 sitteplasser). Prekestolen har nygotiske trekk og er laget av Jehans (Johannes) Odde. Altertavlen er også laget av Odde, og har motivet Jesu oppstandelse omgitt av to engler, alt skåret i tre. Orgelet er dekorert med malt treskurd (rosemaling). Altertavle og prekestol er skåret av Johannes J. Odde fra Lom. På kirkegården er forfatteren Tore Ørjasæter begravet. Jakob Jonsen Storlien fra Dovre var byggmester. Storlien hadde også ledet arbeidet med oppføring av Bøverdalen kirke som er samme fasong. Nordberg kirke ble påbegynt like før og da bygget på Nordberg var reist og innredningen begynte, tok Storlien med seg dyktige tømrere til Bøverdalen. Storlien tok sikte på at byggene ble ferdig omtrent samtidig og kunne ha innvielse samtidig. Referanser Litteratur M. Bruheim (1064). Nordberg kyrkje 100 år. Nordberg sokneråd. Stein Grjotheim (2014). Nordberg kyrkje 150 år, åra 1964–2014. Skjåk kyrkjelege råd. Eksterne lenker (no) «Nordberg kirke (Skjåk)». Kirkesøk. Den norske kirke. (no) «Nordberg kirke (Skjåk)». Kulturminnesøk. Riksantikvaren – Direktoratet for kulturminneforvaltning.